3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

บริษัทฯ ประกอบธุรกิจเป็นผู้จัดจำหน่ายผลิตภัณฑ์โลหะที่ใช้เป็นวัตถุดิบในอุตสาหกรรมการผลิต
และวัสดุเพื่อใช้ในการก่อสร้างหลากหลายประเภท โดยผลิตภัณฑ์ของบริษัทฯ สามารถแบ่งออกได้เป็น
2 ประเภทใหญ่ๆ ดังรายละเอียดต่อไปนี้

1.  ผลิตภัณฑ์วัตถุดิบอุตสาหกรรม

+------------------+---------------------------------------------------+
| []               | 1) ทองแดงและทองเหลืองชนิดแผ่นและม้วน ท่อทองเหลือง       |
|                  | และอุปกรณ์ (Copper and Brass)                       |
|                  |                                                   |
|                  |   บริษัทฯ                                           |
|                  |   จัดจำหน่ายผลิตภัณฑ์ท                                 |
|                  | องแดงและทองเหลืองทั้งที่เป็นชนิดแผ่นและม้วนที่มีขนาดและคุณสมบัติ |
|                  |   (Mechanical Properties) ต่างๆ กัน ได้แก่ ความแข็ง    |
|                  |   ความทนทาน ความเหนียว ความยืดหยุ่น เป็นต้น             |
|                  |   ซึ่งสามารถนำไปใช้สำหรับผลิตชิ้นส่วนรถยนต์ อุปกรณ์ไฟฟ้า      |
|                  |   ชิ้นส่วนอิเล็กทรอนิกส์ การผลิตกุญแจ บานพับ กระดุมโลหะ      |
|                  |   และป้ายต่างๆ ผลิตภัณฑ์ส่วนใหญ่ที่บริษัทฯ                   |
|                  |   จัดจำหน่ายเป็นผลิตภัณฑ์ที่ยังไม่สามารถผลิตได้ในประเทศ       |
|                  |                                                   |
|                  | หรือผลิตได้ในประเทศแต่มีคุณภาพไม่ตรงตามมาตรฐานที่ลูกค้ากำหนด |
|                  |   อย่างไรก็ตาม ในปัจจุบัน บริษัทฯ                        |
|                  |   เป็นผู้จัดจำหน่ายหลักให้กับบริษัท สยามพุงซานเมทัล จำกัด      |
|                  |   ที่เป็นบริษัทในกลุ่มของ Poongsan Corporation           |
|                  |   ซึ่งเป็นผู้ผลิตทองแดงและทองเหลือ                       |
|                  | งรายใหญ่ของประเทศเกาหลีที่เข้ามาตั้งฐานการผลิตในประเทศไทย |
|                  |   ผลิตภัณฑ์ที่บริษัทฯ จัดจำหน่าย ได้แก่                      |
|                  |   ผลิตภัณฑ์ทองแดงตามมาตรฐานของ Copper Development    |
|                  |   Association (CDA) C1100 และ C1220               |
|                  |   รวมทั้งผลิตภัณฑ์ทองเหลืองมาตรฐาน C2600                |
|                  |   ที่มีส่วนผสมระหว่างทองแดงและสังกะสี 70:30 และมาตรฐาน   |
|                  |   C2801 ที่มีส่วนผสมระหว่างทองแดงและสังกะสี 60:40        |
|                  |   นอกจากนี้ บริษัทฯ ยังมีการจำหน่ายอุปกรณ์อื่นๆ ได้แก่         |
|                  |   ท่อทองเหลือง และข้อต่อต่างๆ                          |
|                  |   ซึ่งนำไปใช้ในระบบระบายความร้อนในอุตสาหกรรม           |
|                  |   (หม้ออบไอน้ำ) เครื่องสุขภัณฑ์ เครื่องฉีดยาฆ่าแมลง          |
|                  |   และอุตสาหกรรมยานยนต์ ปัจจุบัน                        |
|                  |   นอกเหนือจากการจำหน่ายสินค้าแล้วบริษัทฯ                 |
|                  |   ยังมีบริการเสริมในการต                              |
|                  | ัดซอยโลหะโดยส่วนหนึ่งได้รับความร่วมมือจากผู้ผลิตในการให้บริการ |
|                  |   ทั้งน                                             |
|                  | ี้บริการดังกล่าวถือเป็นการอำนวยความสะดวกให้แก่ลูกค้าของบริษัทฯ |
|                  |   ได้อย่างมาก                                       |
|                  |   เ                                               |
|                  | นื่องจากลูกค้ามีความต้องการผลิตภัณฑ์ที่หลากหลายทั้งในแง่ของขนาด |
|                  |   ส่วนผสมของโลหะ ความแข็ง เป็นต้น จึงส่งผลให้บริษัทฯ       |
|                  |                                                   |
|                  | มีสินค้าประเภททองแดงและทองเหลืองไว้สำหรับจัดจำหน่ายมากกว่า |
|                  |   3,000 รายการ                                    |
+------------------+---------------------------------------------------+
| []               | 2) ลวดสเตนเลสและลวดเหล็ก (Stainless Steel and      |
|                  | Steel Wire)                                       |
|                  |                                                   |
|                  |   บริษัทฯ                                           |
|                  |   นำเข้าผลิตภัณฑ์ลวดสเตนเลสและลวดเหล็กที่มีคุณภาพสูงจา      |
|                  | กผู้ผลิตที่มีคุณภาพเป็นที่ยอมรับตามมาตรฐานสากลจากประเทศเกาหลี |
|                  |   โดยบริษัทฯ                                        |
|                  |   จัดจำหน่ายผลิตภัณฑ์ที่มีค่าความแข็งและพื้นผิวที่หลากหลาย       |
|                  |   และมีขนาดเส้นผ่าศูนย์กลางตั้งแต่ 0.2-4.0 มิลลิเมตร        |
|                  |   ซ                                               |
|                  | ึ่งลวดสเตนเลสและลวดเหล็กดังกล่าวจะถูกนำไปใช้ในการผลิตสปริง |
|                  |   เพื่อนำไปเป็นชิ้นส่วนในการผลิตสินค้าประเภทต่างๆ เช่น รถยนต์ |
|                  |   เครื่องใช้ไฟฟ้า เครื่องเสียง อิเล็กทรอนิกส์                |
|                  |   และเครื่องใช้สำนักงาน เป็นต้น                         |
+------------------+---------------------------------------------------+

+------------------+---------------------------------------------------+
| []               | 3) อลูมิเนียม (Aluminium)                            |
|                  |                                                   |
|                  |   บริษัทฯ                                           |
|                  |   จัดจำหน่ายอลูมิเนีย                                  |
|                  | มทั้งที่เป็นชนิดแผ่นและม้วนหลากหลายประเภทซึ่งมีคุณสมบัติด้านโลหะ |
|                  |   และความแข็งที่แตกต่างกัน ประกอบด้วย Series 1000       |
|                  |   Series 3000 Series 5000 และ Series 8000         |
|                  |   โดยบริษัทฯ                                        |
|                  |   เป็นผู้นำเข้าหลักจากผู้ผลิตที่มีคุณภาพจากประเทศอินโดนีเซีย ทั้งนี้ |
|                  |   อลูมิเนียมชนิดแผ่นและม้วนที่บริษัทฯ                       |
|                  |   จัดจำหน่ายสามารถน                                 |
|                  | ำไปใช้ในอุตสาหกรรมการผลิตชิ้นส่วนอิเล็กทรอนิกส์และอุปกรณ์ไฟฟ้า |
|                  |   อุตสาหกรรมยานยนต์ และงานบรรจุภัณฑ์                   |
+------------------+---------------------------------------------------+
| []               | 4) สเตนเลส (Stainless Steel)                      |
|                  |                                                   |
|                  |   บริษัทฯ จำหน่ายผลิตภัณฑ์สเตนเลสรีดร้อนและรีดเย็นเกรด 304  |
|                  |   ทั้งที่เป็นชนิดแผ่นและม้วน                              |
|                  |   โดยมีการสั่งซื้อจากใ                                 |
|                  | นประเทศและนำเข้าจากประเทศผู้ผลิตต่างๆในแถบเอเชียและยุโรป |
|                  |   สำหรับสเตนเลสรีดเย็นเกรด 304                       |
|                  |   เป็นเกรดที่นิย                                      |
|                  | มใช้กันทั่วไปในอุตสาหกรรมผลิตท่อสำหรับใช้ในการผลิตเฟอร์นิเจอร์ |
|                  |   งานตกแต่ง และอุตสาหกรรมอาหาร เครื่องครัว             |
|                  |   และครุภัณฑ์ทางการแพทย์ต่างๆ นอกจากนี้ บริษัทฯ            |
|                  |   ยังมีการนำเข้าผลิตภัณฑ์สเตนเลส                        |
|                  |   เกรดพิเศษซึ่งได้รับการพัฒนาขึ้นมาเพื่อใช้ทดแทนสเตนเลสเกรด  |
|                  |   304 อีกด้วย                                       |
+------------------+---------------------------------------------------+

3.1.2 ผลิตภัณฑ์วัสดุเพื่อใช้ในการก่อสร้าง

+-------------------+--------------------------------------------------+
| []                | 1) ท่อทองแดงและอุปกรณ์ (Copper Tube)                |
|                   |                                                  |
|                   |   บริษัทฯ                                          |
|                   |                                                  |
|                   |  เป็นผู้นำเข้าและจัดจำหน่ายท่อทองแดงไร้ตะเข็บที่มีมาตรฐานตาม |
|                   |   ASTM B88 B280 และ B819                         |
|                   |   ที่ม                                             |
|                   | ีคุณสมบัติเพื่อใช้สำหรับงานประปาที่ต้องการอายุการใช้งานยาวนาน |
|                   |   งานระบบเครื่องปรับอากาศ งานระบบท่อส่งก๊าซอุตสาหกรรม   |
|                   |   และ                                            |
|                   | งานระบบท่อส่งก๊าซทางการแพทย์ซึ่งต้องการความสะอาดเป็นพิเศษ |
|                   |   โดยลักษณะของผลิตภัณฑ์ สามารถแบ่งเป็น 2 ประเภท ดังนี้    |
|                   |                                                  |
|                   |   - ท่อทองแดงชนิดเส้นตรงที่มีเส้นผ่าศูนย์กลางตั้งแต่ 3/8–10   |
|                   |   นิ้ว                                             |
|                   |                                                  |
|                   |   - ท่อทองแดงไร้ตะเข็บชนิดบางที่เป็นท่อม้วน (Pancake Coil |
|                   |   & Level Wound Coil) ที่มีเส้นผ่าศูนย์กลางตั้งแต่ 1/4 –   |
|                   |   3/4 นิ้ว                                         |
|                   |                                                  |
|                   |   ทั้งนี้ ท่อทองแดงไร้ตะเข็บชนิดบางที่บริษัทฯ                |
|                   |   นำเข้ามาจัดจำหน่าย                                |
|                   |   จะนำไปใช้สำหรับงานระบบเครื่องปรับอากาศ              |
|                   |   ซึ่งปัจจุบันมีความต้องการสูงสำหรับตลาดในประเทศ          |
+-------------------+--------------------------------------------------+
| []                | 2) ฉนวนยางป้องกันความร้อน (Insulation)              |
|                   |                                                  |
|                   | บริษัทฯ เป็นผู้จัดจำหน่ายหลักของบริษัท อามาร์เซล            |
|                   | (ประเทศไทย) จำกัด ซึ่งเป็นบริษัทในกลุ่มของบริษัทอาร์มาเซล   |
|                   | ที่เป็นผู้ผลิตฉนวนยางป้องกันความร้อนรายใหญ่อันดับหนึ่งของโลก   |
|                   | โดยมีฐานการผลิตอยู่ในประเทศไทยและอีก 19 สายการผลิต     |
|                   | ทั่วโลก ทำให้บริษัทฯ                                  |
|                   | สามารถจัดหาสินค้า                                   |
|                   | ประเภทฉนวนยางป้องกันความร้อนที่มีคุณภาพสูงและมีคุณสมบัติต่างๆ |
|                   | ตามที่ลูกค้าต้องการได้อย่างครบถ้วน                       |
+-------------------+--------------------------------------------------+
| []                | 3) วัสดุอื่นๆ                                        |
|                   |                                                  |
|                   |   นอกเหนือจากท่อทองแดงและฉนวนยางป้องกันความร้อน บริษัทฯ |
|                   |   ยังได้เพิ่มการจัดจำหน่ายวัสดุอื่นๆ                       |
|                   |   ที่ต้องใช้ควบคู่ไปกับฉนวนยางป้องกันความร้อน ได้แก่         |
|                   |                                                  |
|                   |   ท่อส่งลม และอุปกรณ์ติดตั้ง เป็นต้น                      |
|                   |   เพื่อช่วยอำนวยความสะดวกให้กับลูกค้าอีกด้วย              |
+-------------------+--------------------------------------------------+

3.2 การตลาดและภาวะการแข่งขัน

3.2.1 กลยุทธ์ในการแข่งขัน

จากการที่ผู้บริหารของบริษัทฯ เป็นผู้ที่มีประสบการณ์ ความรู้
และความชำนาญในอุตสาหกรรมการซื้อขายผลิตภัณฑ์โลหะมานาน ทำให้สามารถพัฒนาบริษัทฯ
ให้เป็นที่ยอมรับอย่างกว้างขวางว่าเป็นหนึ่งในผู้จัดจำหน่ายสินค้าที่มีคุณภาพได้มาตรฐาน
และมีบริการที่ครบวงจร
ทั้งในด้านความหลากหลายของประเภทสินค้าและความครบถ้วนของสินค้าแต่ละรายการ การขนส่ง
และบริการเก็บสินค้าคงเหลือสำรอง โดยบริษัทฯ
มีนโยบายที่จะรักษาความสัมพันธ์ที่ดีกับผู้ผลิตสินค้าและลูกค้าอย่างสม่ำเสมอ ทั้งนี้ บริษัทฯ
มีกลยุทธ์ในการแข่งขัน
เพื่อรักษาฐานลูกค้าที่มีอยู่เดิมรวมทั้งเพื่อเพิ่มส่วนแบ่งทางการตลาดของบริษัทฯ ดังต่อไปนี้

1) การเป็นศูนย์รวมสินค้าที่หลากหลายและมีคุณภาพสูง

บริษัทฯ
มีนโยบายที่จะเป็นศูนย์จำหน่ายผลิตภัณฑ์โลหะที่มีผลิตภัณฑ์ที่หลายหลายไว้ให้บริการทั้งในด้านชนิดและคุณสมบัติของผลิตภัณฑ์
เช่น ความบริสุทธิ์ ความแข็ง ความเหนียว เป็นต้น
โดยจะคัดเลือกผลิตภัณฑ์ที่มีคุณภาพได้มาตรฐานจากผู้ผลิตที่มีคุณภาพและเป็นที่ยอมรับอย่างกว้างขวาง
เพื่อตอบสนองความต้องการของลูกค้าให้ได้มากที่สุด
ซึ่งถือเป็นการอำนวยความสะดวกในการสั่งซื้อสินค้าของลูกค้า
เนื่องจากลูกค้าสามารถสั่งซื้อสินค้าจากบริษัทฯ ได้หลายรายการ โดยจะเห็นได้จากการที่บริษัทฯ
มีสินค้าประเภทผลิตภัณฑ์ทองแดงและทองเหลืองเพื่อจัดจำหน่ายมากกว่า 3,000 รายการ
อันเป็นผลจากการที่ลูกค้าส่วนใหญ่ของผลิตภัณฑ์ทองแดงและทองเหลืองเป็นผู้ประกอบการในอุตสาหกรรมต่างๆ
กัน เช่น อุตสาหกรรมผลิตชิ้นส่วนรถยนต์ อุตสาหกรรมผลิตชิ้นส่วนอิเล็กทรอนิกส์
อุตสาหกรรมการผลิตอื่นๆ เป็นต้น
จึงทำให้คุณสมบัติของผลิตภัณฑ์ที่ลูกค้าต้องการมีความแตกต่างกันค่อนข้างมาก นอกจากนี้ บริษัทฯ
ยังมีการติดตามภาวะตลาด การเปลี่ยนแปลงเทคโนโลยีในการผลิตของผู้ผลิต
รวมทั้งความต้องการของลูกค้าอย่างต่อเนื่องเพื่อที่จะสามารถจัดหาสินค้าเพิ่มเติมให้ได้ตรงตามความต้องการของลูกค้าได้อย่างมีประสิทธิภาพ
ทั้งนี้ การดำเนินการทั้งหมดดังกล่าวก็เพื่อที่จะสร้างภาพพจน์ของบริษัทฯ
ให้เป็นแหล่งรวมสินค้าประเภทโลหะที่จะมีสินค้าพร้อมไว้ให้บริการเสมอเมื่อลูกค้าต้องการ

2) การมีความสัมพันธ์ที่ดีกับผู้ผลิตสินค้า (Supplier) และลูกค้า

จากการที่ผู้บริหารของบริษัทฯ มีประสบการณ์เกี่ยวกับผลิตภัณฑ์โลหะมานานกว่า 20 ปี
ทำให้มีความรู้และความเชี่ยวชาญในตัวผลิตภัณฑ์ที่จำหน่ายอย่างกว้างขวางและลึกซึ้ง นอกจากนี้
ยังทำให้ผู้บริหารของบริษัทฯ มีความสัมพันธ์ที่ดีกับผู้ผลิตสินค้า (Supplier)
ที่อยู่ในอุตสาหกรรมการผลิตผลิตภัณฑ์โลหะจำนวนมาก โดยส่วนใหญ่ บริษัทฯ
มีการติดต่อทำธุรกิจกับผู้ผลิตสินค้าหลักที่บริษัททำการซื้อสินค้ามานานกว่า 15 ปี จากเหตุผลดังกล่าว
ทำให้บริษัทฯ มีความได้เปรียบกว่าคู่แข่ง โดยบริษัทฯ
จะได้รับความร่วมมือจากผู้ผลิตสินค้าเป็นอย่างดี
ไม่ว่าจะเป็นการวางแผนการผลิตสินค้าของผู้ผลิตให้แก่บริษัทฯ เพื่อลดระยะเวลาในการสั่งซื้อสินค้า
(Lead Time) ของบริษัทฯ
และการพัฒนาปรับปรุงผลิตภัณฑ์ให้มีคุณสมบัติเหมาะสมตามที่ลูกค้าต้องการ เป็นต้น

นอกจากนี้ ตลอดระยะเวลาที่ผ่านมาบริษัทฯ ยังได้เสริมสร้างความสัมพันธ์อันดีกับลูกค้า
โดยคำนึงถึงความสำคัญของการให้บริการสินค้าที่มีคุณภาพตรงตามความต้องการของลูกค้า
และมีความเที่ยงตรงในการจัดส่งสินค้าให้แก่ลูกค้า นอกจากนี้ บริษัทฯ
ยังให้บริการหลังการขายแก่ลูกค้า โดยบริษัทฯ
จะทำหน้าที่ติดต่อประสานงานระหว่างผู้ผลิตและลูกค้าในการเปลี่ยนสินค้าหรือแก้ไขปัญหาที่เกิดขึ้นจากการนำสินค้าที่สั่งซื้อจากบริษัทฯ
ไปใช้ในกระบวนการผลิตของลูกค้า จากเหตุผลดังกล่าวข้างต้น ทำให้บริษัทฯ
ได้รับความไว้วางใจจากลูกค้าในการสั่งซื้อสินค้าจากบริษัทฯ ตลอดมา

3) ความรวดเร็วและความแน่นอนในการส่งสินค้า

ลูกค้าส่วนใหญ่ของบริษัทฯ
เป็นผู้ผลิตสินค้าอุตสาหกรรมที่ต้องการความเที่ยงตรงในการจัดส่งวัตถุดิบเพื่อนำไปใช้ในการผลิต
ซึ่งหากเกิดความล่าช้าจะส่งผลกระทบโดยตรงต่อการผลิตตามแผนการผลิตที่ลูกค้ากำหนดไว้
นอกจากนี้ในปัจจุบันลูกค้าที่เป็นผู้ผลิตโดยส่วนใหญ่มีแนวโน้มที่จะเก็บ Stock
วัตถุดิบสำรองน้อยลงเพื่อควบคุมต้นทุน
โดยจะหันมาใช้บริการจากตัวแทนจำหน่ายที่จะสามารถส่งสินค้าวัตถุดิบให้ได้ตามเวลาที่ต้องการเพื่อไม่ให้กระทบกับแผนการผลิต
บริษัทฯ จึงให้ความสำคัญในการจัดส่งสินค้าให้แก่ลูกค้าตรงตามกำหนดเวลา
เพื่อเป็นการสร้างภาพพจน์และความน่าเชื่อถือของบริษัทฯ โดยบริษัทฯ
มีนโยบายในการสำรองสินค้าให้แก่ลูกค้าประมาณร้อยละ 10
จากยอดประมาณการสั่งซื้อรวมที่ลูกค้าแจ้งให้กับบริษัทฯ ทำให้บริษัทฯ
ต้องมีการสำรองสินค้าจำนวนหนึ่งเพื่อจัดจำหน่ายให้แก่ลูกค้า
และเป็นการประกันความรวดเร็วและความแน่นอนในการจัดส่งสินค้าให้กับลูกค้าที่มีความจำเป็นต้องใช้วัตถุดิบในกรณีฉุกเฉิน
นอกจากนี้ เพื่อให้การขนส่งสินค้าเป็นไปอย่างมีประสิทธิภาพ บริษัทฯ
จึงมีบริการจัดส่งสินค้าให้แก่ลูกค้า ปัจจุบัน บริษัทฯ มีรถบรรทุกเพื่อขนส่งสินค้าจำนวนกว่า 10 คัน
ครอบคลุมพื้นที่จัดส่งทั่วกรุงเทพฯ และปริมณฑล

4) การให้บริการเสริมอื่นๆ และบริการหลังการขายที่ดีให้แก่ลูกค้า

บริษัทฯ มีนโยบายที่จะให้ความสำคัญกับการบริการเพื่อช่วยอำนวยความสะดวกให้แก่ลูกค้า
โดยนอกเหนือจากการเป็นผู้จัดจำหน่ายสินค้าหลากหลายประเภทแล้ว บริษัทฯ
ยังมีการให้บริการเสริมอื่นๆ เพื่อช่วยให้การจัดหาวัตถุดิบเป็นไปอย่างมีประสิทธิภาพ
และลดต้นทุนการบริหารสินค้าคงคลังของลูกค้า ได้แก่

-   การที่บริษัทฯ มีนโยบายในการเก็บ Stock สินค้าสำรองให้แก่ลูกค้า
    ทำให้ลูกค้าไม่จำเป็นต้องสั่งซื้อสินค้าในแต่ละครั้งเป็นจำนวนมาก

-   กรณีที่ผลิตภัณฑ์ที่ลูกค้าสั่งซื้อจากบริษัทฯ ก่อให้เกิดปัญหาในกระบวนการผลิต
    ลูกค้าสามารถแจ้งปัญหาที่เกิดขึ้นกับเจ้าหน้าที่การตลาดของบริษัทฯ ทั้งในและนอกเวลาทำการ
    โดยบริษัทฯ
    จะดำเนินการติดต่อและประสานงานระหว่างลูกค้ากับผู้ผลิตสินค้าเพื่อแก้ไขปัญหาที่เกิดขึ้น
    หรือหากแก้ไขไม่ได้ ก็จะดำเนินเรื่องเพื่อทำการเปลี่ยนสินค้าใหม่ให้แก่ลูกค้า

-   การให้ลูกค้านำสินค้าไปทดลองผลิตก่อนการสั่งซื้อจริง

-   การประสานความร่วมมือระหว่างลูกค้าและผู้ผลิตสินค้าในการวิเคราะห์ส่วนประกอบของโลหะเพื่อนำข้อมูลดังกล่าวมาผลิตสินค้าให้ตรงตามความต้องการของลูกค้ามากที่สุด

-   การให้บริการจัดหาสินค้าอื่นๆ ที่เกี่ยวข้องตามที่ลูกค้าต้องการ

-   การให้บริการประกอบและติดตั้งระบบท่อส่งลมสำหรับลูกค้าที่สั่งซื้อฉนวนยางป้องกันความร้อน

ในการให้บริการดังกล่าวข้างต้น บริษัทฯ ไม่มีการคิดค่าบริการเพิ่มเติมจากลูกค้า
(ยกเว้นการให้บริการประกอบและติดตั้งระบบท่อส่งลม) นอกจากนี้
การให้บริการข้างต้นยังไม่ก่อให้เกิดภาระค่าใช้จ่ายกับบริษัทฯ อย่างมีนัยสำคัญ ทั้งนี้
เป็นผลมาจากความสัมพันธ์ที่ดีที่บริษัทฯ มีกับผู้ผลิตสินค้า ทำให้บริษัทฯ
ได้รับความร่วมมือจากผู้ผลิตเป็นอย่างดีในการให้บริการเสริมอื่นๆ แก่ลูกค้าของบริษัทฯ

5) กลยุทธ์การส่งเสริมการขาย

นอกเหนือจากสินค้าและการให้บริการที่มีคุณภาพแล้ว บริษัทฯ
ยังมีการส่งเสริมการขายในรูปแบบต่างๆ
เพื่อให้บรรลุเป้าหมายในการขายและเพื่อคืนกำไรให้แก่ลูกค้าที่ให้การสนับสนุนสั่งซื้อสินค้าจากบริษัทฯ
อย่างต่อเนื่อง โดยผู้บริหารและทีมงานการตลาดของบริษัทฯ
จะเป็นผู้กำหนดรายการการส่งเสริมการขายต่างๆ ของบริษัทฯ
ให้เหมาะสมและสอดคล้องกับสภาพการแข่งขันในตลาดและความต้องการของลูกค้าในขณะใดขณะหนึ่ง
ได้แก่ ส่วนลดตามปริมาณการสั่งซื้อ และของสมนาคุณต่างๆ เป็นต้น

3.2.2 ลักษณะลูกค้าและกลุ่มลูกค้าเป้าหมาย

บริษัทฯ แบ่งกลุ่มลูกค้าออกเป็น 3 ประเภทหลักๆ ดังนี้

1) ลูกค้าประเภทโรงงานอุตสาหกรรม

ลูกค้ากลุ่มนี้เป็นผู้ประกอบการโรงงานอุตสาหกรรมประเภทต่างๆ ที่นำผลิตภัณฑ์ที่บริษัทฯ
จัดจำหน่ายไปใช้เป็นวัตถุดิบในการผลิต เช่น อุตสาหกรรมผลิตชิ้นส่วนรถยนต์
อุตสาหกรรมผลิตชิ้นส่วนอิเล็กทรอนิกส์ อุตสาหกรรมผลิตอุปกรณ์ไฟฟ้า อุตสาหกรรมผลิตสปริง
และอุตสาหกรรมผลิตเครื่องใช้ในครัวเรือน เป็นต้น
ลูกค้ากลุ่มนี้เป็นลูกค้าที่สร้างรายได้หลักให้แก่บริษัทฯ มาโดยตลอด ในปี 2548 และ 2549 บริษัทฯ
มีสัดส่วนของลูกค้าประเภทโรงงานอุตสาหกรรมประมาณร้อยละ 85.72 และร้อยละ 85.09
ตามลำดับ

2) ลูกค้าประเภทโครงการก่อสร้าง

ลูกค้าประเภทโครงการก่อสร้างส่วนใหญ่ของบริษัทฯ ได้แก่ ผู้รับเหมางานระบบ
โดยจะนำผลิตภัณฑ์ของบริษัทฯ ได้แก่ ท่อทองแดงและอุปกรณ์ ฉนวนยางป้องกันความร้อน เป็นต้น
ไปใช้ในงานระบบของโครงการก่อสร้างต่างๆ เช่น ห้างสรรพสินค้า โรงงานอุตสาหกรรม
อาคารสำนักงาน คอนโดมีเนียม โรงแรม โรงพยาบาล เป็นต้น ในปี 2548 และปี 2549บริษัทฯ
มีสัดส่วนของลูกค้าประเภทโครงการก่อสร้างประมาณร้อยละ 7.45 และร้อยละ 10.55 ตามลำดับ

3) ลูกค้าประเภทผู้จัดจำหน่ายสินค้า (Dealers)

ลูกค้ากลุ่มนี้ ได้แก่ ผู้จัดจำหน่ายหรือตัวแทนจำหน่ายสินค้าที่ซื้อผลิตภัณฑ์โลหะชนิดต่างๆ
รวมทั้งท่อทองแดงและฉนวนยางป้องกันความร้อน จากบริษัทฯ
เพื่อไปจำหน่ายต่อให้แก่ผู้ประกอบการอุตสาหกรรมอื่นๆ และลูกค้าปลีกทั่วไป ในปี 2548 และ ปี
2549 บริษัทฯ มีสัดส่วนของลูกค้าประเภทผู้จัดจำหน่ายสินค้าประมาณร้อยละ 6.83 และร้อยละ
4.36 ตามลำดับ

ตารางแสดงประเภทของลูกค้าสำหรับแต่ละผลิตภัณฑ์

+-------------------------------------+----------+----------+---------+
| ผลิตภัณฑ์                              | ป        |          |         |
|                                     | ระเภทธุรก |          |         |
|                                     | ิจของลูกค้า |          |         |
+=====================================+==========+==========+=========+
|                                     | ผ        | ผู้รับเหม   | ผู้จ      |
|                                     | ู้ผลิตสินค้าอ | างานระบบ | ัดจำหน่าย |
|                                     | ุตสาหกรรม |          |         |
|                                     |          |          | สินค้า    |
+-------------------------------------+----------+----------+---------+
| ทองแดงและทองเหลืองชนิดแผ่นและม้วน       |         |          |        |
| ท่อทองเหลือง และอุปกรณ์                 |          |          |         |
+-------------------------------------+----------+----------+---------+
| ลวดเหล็กและลวดสเตนเลส                |         |          |         |
+-------------------------------------+----------+----------+---------+
| อลูมิเนียมชนิดแผ่นและม้วน                 |         |          |        |
+-------------------------------------+----------+----------+---------+
| สเตนเลสชนิดแผ่นและม้วน                 |         |          |        |
+-------------------------------------+----------+----------+---------+
| ท่อทองแดงและอุปกรณ์                    |          |         |        |
+-------------------------------------+----------+----------+---------+
| ฉนวนยางป้องกันความร้อน                 |          |         |        |
+-------------------------------------+----------+----------+---------+

ตารางแสดงสัดส่วนยอดขายสินค้าในประเทศและต่างประเทศ

  ----------------- -------- -------- ---------- -------- ---------- -------- ---------- --------
                    ปี 2546            ปี 2547              ปี 2548              ปี 2549     

                    ล้านบาท   ร้อยละ    ล้านบาท     ร้อยละ    ล้านบาท     ร้อยละ    ล้านบาท     ร้อยละ

  ยอดขายในประเทศ    731.75   95.46    1,279.41   94.73    2,291.50   96.08    2,620.52   97.87

  ยอดขายต่างประเทศ   34.81    4.54     71.17      5.27     93.37      3.92     56.93      2.13

  รวม               766.55   100.00   1,350.58   100.00   2,384.87   100.00   2,677.45   100.00
  ----------------- -------- -------- ---------- -------- ---------- -------- ---------- --------

ในระยะเวลา 3 ปีที่ผ่านมา บริษัทฯ ไม่มีคำสั่งซื้อจากลูกค้ารายใดที่สั่งซื้อสินค้ามากกว่าร้อยละ 30
ของรายได้จากการขายทั้งหมดของบริษัทฯ โดยในปี 2548 ลูกค้าที่มียอดสั่งซื้อสูงสุดคิดเป็นร้อยละ
11.10 ของรายได้จากการขายรวมในขณะที่ลูกค้ารายใหญ่ 10 รายแรกของบริษัทฯ
มียอดสั่งซื้อรวมกันคิดเป็นร้อยละ 40.38 สำหรับปี 2549 ลูกค้าที่มียอดสั่งซื้อสูงสุดและลูกค้ารายใหญ่
10 รายแรกของบริษัทฯ มียอดสั่งซื้อรวมกันคิดเป็นร้อยละ 24.34 และร้อยละ 56.08 ตามลำดับ

3.2.3 นโยบายราคา

บริษัทฯ มีนโยบายในการกำหนดราคาสินค้าจากต้นทุนและบวกด้วยอัตรากำไรขั้นต้นที่เหมาะสม
โดยจะคำนึงถึงปริมาณการสั่งซื้อรวมทั้งการแข่งขันของอุตสาหกรรมของแต่ละผลิตภัณฑ์ที่บริษัทฯ
จัดจำหน่ายเป็นหลัก และเนื่องจากราคาของสินค้าส่วนใหญ่ ได้แก่ ทองแดง อลูมิเนียม เป็นต้น
มีความผันผวนตามราคาในตลาดโลก บริษัทฯ
จะติดตามการเคลื่อนไหวของราคาสินค้าแต่ละชนิดอย่างใกล้ชิดและทำการสั่งจองราคาสินค้าเพื่อที่จะสามารถบริหารต้นทุนการสั่งซื้อสินค้าจากผู้ผลิตสินค้าแต่ละรายให้สอดคล้องกับปริมาณความต้องการของลูกค้าในขณะใดขณะหนึ่ง
ซึ่งการกำหนดราคาโดยใช้วิธีการดังกล่าวจะช่วยให้บริษัทฯ
สามารถควบคุมต้นทุนและกำไรขั้นต้นของบริษัทฯ
ไม่ให้ผันผวนตามการเคลื่อนไหวของราคาสินค้าตามราคาในตลาดโลก

3.2.4 การจำหน่ายและช่องทางการจำหน่าย

เนื่องจากนโยบายหลักในการดำเนินธุรกิจของบริษัทฯ คือ การรักษาความสัมพันธ์ที่ดีกับผู้ผลิตสินค้า
(Supplier) และลูกค้า รวมทั้งการเน้นการให้บริการที่มีประสิทธิภาพแก่ลูกค้า ดังนั้น
ช่องทางการจัดจำหน่ายหลักของบริษัทฯ คือ การจัดจำหน่ายสินค้าผ่านเจ้าหน้าที่การตลาดของบริษัทฯ
ปัจจุบันบริษัทฯ มีการแบ่งทีมงานการตลาดตามประเภทของลูกค้าเพื่อดูแลลูกค้าเฉพาะกลุ่ม
ซึ่งแบ่งเป็น 2 ฝ่ายหลักๆ คือ

-   ฝ่ายการตลาดสินค้าอุตสาหกรรม
    ฝ่ายนี้จะรับผิดชอบในการจำหน่ายผลิตภัณฑ์วัตถุดิบอุตสาหกรรมให้แก่ผู้ประกอบการในอุตสาหกรรมต่างๆ
    ทั้งนี้ สินค้าที่อยู่ภายใต้ความรับผิดชอบ ประกอบด้วย ทองแดงและทองเหลือง
    ลวดสเตนเลสและลวดเหล็ก อลูมิเนียม และสเตนเลส

-   ฝ่ายการตลาดสินค้าวัสดุก่อสร้าง
    ฝ่ายนี้จะรับผิดชอบในการจำหน่ายผลิตภัณฑ์วัสดุเพื่อใช้ในการก่อสร้างให้แก่ผู้รับเหมางานระบบต่างๆ
    ทั้งนี้ สินค้าที่อยู่ภายใต้ความรับผิดชอบ ประกอบด้วย ท่อทองแดงและอุปกรณ์
    ฉนวนยางป้องกันความร้อน และท่อส่งลม

บริษัทฯ แบ่งทีมงานการตลาดออกเป็นสองฝ่ายดังกล่าวข้างต้น
เพื่อมอบหมายให้เจ้าหน้าที่การตลาดแต่ละคนดูแลลูกค้าเฉพาะกลุ่ม
ทำให้ทราบความต้องการของลูกค้าและความเคลื่อนไหวของตลาดได้เป็นอย่างดี
และจะช่วยเพิ่มประสิทธิภาพในการให้บริการรวมทั้งการให้ข้อมูลแก่ลูกค้า
เนื่องจากลักษณะของผลิตภัณฑ์รวมทั้งความต้องการของลูกค้าทั้งสองส่วนมีลักษณะที่แตกต่างกันอย่างมาก

นอกเหนือจากการจัดจำหน่ายสินค้าผ่านเจ้าหน้าที่การตลาดโดยตรงแล้ว บริษัทฯ
ยังมีนโยบายที่จะขยายตลาดของบริษัทฯ ให้ครอบคลุมฐานลูกค้าได้กว้างขึ้น บริษัทฯ
จึงมีนโยบายในการเข้าร่วมงานแสดงสินค้าที่จัดขึ้นเป็นประจำทุกปี คืองาน Metalex
การเข้าร่วมงานแสดงสินค้าดังกล่าว
นอกจากจะเป็นการเพิ่มช่องทางในการเข้าถึงลูกค้าได้มากขึ้นแล้ว ยังช่วยให้บริษัทฯ
ได้พบปะกับผู้ผลิตสินค้า และผู้จัดจำหน่ายสินค้าจำนวนมาก
ทำให้สามารถแลกเปลี่ยนข่าวสารและสามารถติดตามความเคลื่อนไหวของตลาดผลิตภัณฑ์โลหะ
รวมทั้งแนวโน้มการพัฒนาของผลิตภัณฑ์โลหะได้อย่างใกล้ชิดและทันกับสถานการณ์มากยิ่งขึ้นอีกด้วย

3.2.5 ภาวะอุตสาหกรรมและการแข่งขัน

(1) ภาวะอุตสาหกรรมโลหะ

อุตสาหกรรมทองแดงในประเทศไทย มีโรงงานถลุงแร่ทองแดงจำนวน 1 โรง
ซึ่งขณะนี้ได้เริ่มดำเนินการผลิตแล้ว คือ บริษัท ไทยคอปเปอร์ อินดัสตรี จำกัด
ซึ่งมีกำลังการผลิตคอปเปอร์ คาโทด (Copper Cathodes) ประมาณ 200,000 ตันต่อปี
(ข้อมูลจากเว็บไซต์ของบริษัท ไทยคอปเปอร์ อินดัสตรี จำกัด) นอกเหนือจากนี้
เป็นโรงงานที่จะต้องนำเข้าผลิตภัณฑ์จากต่างประเทศเข้ามาเพื่อทำการแปรรูปต่อไป
โดยส่วนใหญ่เป็นการนำเข้าจากประเทศญี่ปุ่น ประเทศไต้หวัน ประเทศอินโดนีเซีย
และประเทศออสเตรเลีย เป็นหลัก ส่วนผลิตภัณฑ์อลูมิเนียม
ในประเทศไทยมีการผลิตตั้งแต่การหลอมอลูมิเนียมจากเศษโลหะ
และมีการนำเข้าทั้งผลิตภัณฑ์อลูมิเนียมเพื่อการแปรรูปและผลิตภัณฑ์อลูมิเนียมเพื่อใช้ในอุตสาหกรรมต่างๆ
และสำหรับผลิตภัณฑ์สเตนเลส ในปัจจุบัน บริษัท ไทยน๊อคซ์ สเตนเลส จำกัด (มหาชน)
เป็นผู้ผลิตสเตนเลสแผ่นรีดเย็นรายใหญ่ของประเทศไทยที่มีกำลังการผลิตปีละประมาณ 200,000 ตัน
และกำลังจะขยายเป็นปีละ 300,000 ตัน (ข้อมูลจากเว็บไซต์ของบริษัท ไทยน๊อคซ์ สเตนเลส
จำกัด (มหาชน)) เพื่อจำหน่ายให้กับผู้ผลิตเพื่อการแปรรูป โดยจากเหตุผลดังกล่าวข้างต้น
ทำให้ประเทศไทยต้องนำเข้าผลิตภัณฑ์โลหะชนิดต่างๆ
จากต่างประเทศเพื่อใช้เป็นวัตถุดิบในการผลิตสินค้าอุตสาหกรรมต่อไป

^(ตารางแสดง)^(ปริมาณการนำเข้าผลิตภัณฑ์โลหะระหว่างปี 2545 – 2549 P)

+----------------------+--------+--------+--------+--------+--------+
| (หน่วย : ตัน)          | ปี 2545 | ปี 2546 | ปี 2547 | ปี 2548 | ปี 2549 |
|                      |        |        |        |        | ^(P)   |
+======================+========+========+========+========+========+
| ทองแดง               | 26,365 | 28,732 | 34,939 | 35,374 | 39,949 |
|                      |        |        |        |        |        |
| - ทองแดงแผ่น          | 9,619  | 11,578 | 13,778 | 14,943 | 17,793 |
|                      |        |        |        |        |        |
| - ท่อทองแดงและอุปกรณ์   | 1      | 2      | 2      | 2      | 3      |
|                      | 95,465 | 17,016 | 82,313 | 46,279 | 10,884 |
| - ทองแดงไม่ขึ้นรูป       |        |        |        |        |        |
|                      | 61,698 | 72,988 | 83,293 | 69,798 | 74,445 |
| - ผลิตภัณฑ์ทองแดงอื่น     |        |        |        |        |        |
|                      | 2      | 3      | 4      | 3      | 4      |
| รวม                  | 93,147 | 30,314 | 14,323 | 66,394 | 43,071 |
+----------------------+--------+--------+--------+--------+--------+
| อลูมิเนียม              | 61,025 | 70,755 | 80,949 | 47,690 | 31,918 |
|                      |        |        |        |        |        |
| - อลูมิเนียมแผ่น         | 2      | 3      | 3      | 3      | 4      |
|                      | 59,324 | 30,317 | 92,748 | 86,924 | 18,445 |
| - อลูมิเนียมไม่ขึ้นรูป      |        |        |        |        |        |
|                      | 47,475 | 59,102 | 75,962 | 60,467 | 85,881 |
| - ผลิตภัณฑ์อลูมิเนียมอื่น    |        |        |        |        |        |
|                      | 3      | 4      | 5      | 4      | 5      |
| รวม                  | 67,824 | 60,174 | 49,659 | 95,081 | 36,244 |
+----------------------+--------+--------+--------+--------+--------+
| สเตนเลส              | 2,4    | 2,9    | 2,7    | 2,9    | 2,3    |
|                      | 26,063 | 90,162 | 18,985 | 40,612 | 62,645 |
| - แผ่นสเตนเลสรีดร้อน    |        |        |        |        |        |
|                      | 5      | 6      | 7      | 8      | 8      |
| - แผ่นสเตนเลสรีดเย็น    | 86,447 | 66,749 | 38,613 | 57,447 | 41,489 |
|                      |        |        |        |        |        |
| - ลวดสเตนเลส         | 74,101 | 72,364 | 90,450 | 1      | 1      |
|                      |        |        |        | 12,141 | 25,539 |
| - ผลิตภัณฑ์สเตนเลสอื่น    | 1,8    | 1,9    | 2,2    |        |        |
|                      | 35,242 | 24,973 | 67,122 | 3,1    | 4,0    |
| รวม                  |        |        |        | 66,909 | 64,221 |
|                      | 4,9    | 5,6    | 5,8    |        |        |
|                      | 21,853 | 54,248 | 15,170 | 7,0    | 7,3    |
|                      |        |        |        | 77,109 | 93,894 |
+----------------------+--------+--------+--------+--------+--------+

ที่มา : ส่วนการประกอบโลหะ กรมอุตสาหกรรมพื้นฐานและเหมืองแร่ กระทรวงอุตสาหกรรม

ข้อมูลปี 2549 เป็นการประมาณการจากส่วนการประกอบโลหะ

จากข้อมูลของส่วนการประกอบโลหะ กรมอุตสาหกรรมพื้นฐานและเหมืองแร่ กระทรวงอุตสาหกรรม
จะเห็นว่าประเทศไทยมีการนำเข้าผลิตภัณฑ์ทองแดงเพิ่มขึ้นอย่างต่อเนื่อง
ซึ่งการเพิ่มขึ้นดังกล่าวเป็นผลมาจากความต้องการใช้ทองแดงในประเทศที่เพิ่มขึ้น
โดยผู้ผลิตในอุตสาหกรรมต่างๆมีการขยายกำลังการผลิตอย่างต่อเนื่องตามภาวะเศรษฐกิจที่ปรับตัวดีขึ้น
เช่น ผู้ผลิตในอุตสาหกรรมเครื่องใช้ไฟฟ้าและอิเล็กทรอนิกส์ อุตสาหกรรมรถยนต์ เป็นต้น
สำหรับผลิตภัณฑ์ทองแดงชนิดแผ่นที่บริษัทฯ เป็นหนึ่งในผู้นำเข้าผลิตภัณฑ์เพื่อจัดจำหน่ายนั้น
ประเทศไทยมีการนำเข้าผลิตภัณฑ์ดังกล่าวเพิ่มขึ้นในอัตราใกล้เคียงกับปริมาณการนำเข้าผลิตภัณฑ์ทองแดงอื่นๆ
คือ มีการนำเข้าทองแดงแผ่นจำนวน 35,374 ตันในปี 2548 และ 39,949 ตันในปี 2549

การนำเข้าผลิตภัณฑ์อลูมิเนียมของประเทศไทยมีแนวโน้มเพิ่มขึ้นอย่างต่อเนื่องจากจำนวนรวม
495,081 ตัน ในปี 2548 เป็น 536,244 ตันในปี 2549
ทั้งนี้การนำเข้าผลิตภัณฑ์อลูมิเนียมที่เพิ่มขึ้นดังกล่าวยังสอดคล้องกับการขยายตัวของภาคอุตสาหกรรมภายในประเทศโดยเฉพาะอย่างยิ่งภาคอุตสาหกรรมการผลิตรถยนต์และอุตสาหกรรมการก่อสร้างที่มีอัตราการใช้อลูมิเนียมในการผลิตค่อนข้างสูง
สำหรับแผ่นอลูมิเนียมที่บริษัทฯ นำเข้ามาจัดจำหน่ายในประเทศนั้นมีสัดส่วนการนำเข้าค่อนข้างลดลง
เนื่องจากความผันผวนของราคาแร่ประกอบกับผู้ผลิตต่างประเทศมีกำลังการผลิตที่มีจำกัด

จากข้อมูลข้างต้นจะเห็นว่า
ประเทศไทยมีการนำเข้าสเตนเลสแผ่นรีดร้อนในสัดส่วนที่สูงที่สุดเมื่อเปรียบเทียบกับการนำเข้าผลิตภัณฑ์สเตนเลสประเภทอื่น
ทั้งนี้เนื่องจากสเตนเลสแผ่นรีดร้อนเป็นวัตถุดิบที่ใช้สำหรับการผลิตสเตนเลสแผ่นรีดเย็นในประเทศ
รวมทั้งยังเป็นวัตถุดิบสำหรับอุตสาหกรรมประเภทอื่นอีกด้วย นอกจากนี้
ด้วยโครงสร้างทางภาษีนำเข้าและนโยบายการตอบโต้การทุ่มตลาด
ยังทำให้อัตราภาษีนำเข้าสำหรับสเตนเลสแผ่นรีดเย็นอยู่ในอัตราที่สูง
จึงมีการนำเข้าเป็นจำนวนไม่มากนัก

(2) ภาวะอุตสาหกรรมการผลิตที่เกี่ยวข้อง

ภาวะเศรษฐกิจโดยรวมของประเทศ

บริษัทฯ ประกอบธุรกิจจัดจำหน่ายผลิตภัณฑ์โลหะเพื่อใช้เป็นวัตถุดิบสำหรับอุตสาหกรรมประเภทต่างๆ
ดังนั้นการเติบโตของธุรกิจของบริษัทฯ จึงขึ้นอยู่กับการเติบโตของเศรษฐกิจโดยรวม
โดยเฉพาะอย่างยิ่งการเติบโตของอุตสาหกรรมที่ลูกค้าของบริษัทฯ ดำเนินธุรกิจอยู่
ซึ่งสามารถแบ่งเป็นกลุ่มใหญ่ๆได้ 3 กลุ่ม ประกอบด้วย อุตสาหกรรมการผลิตชิ้นส่วนรถยนต์
อุตสาหกรรมเครื่องใช้ไฟฟ้าและอิเล็กทรอนิกส์ และอุตสาหกรรมก่อสร้าง โดยตั้งแต่ปี 2542
เป็นต้นมา ภาคอุตสาหกรรมต่างๆ ของประเทศมีการขยายตัวอย่างต่อเนื่อง
ดังจะเห็นได้จากอัตราการขยายตัวของเครื่องชี้วัดทางเศรษฐกิจต่างๆ
ไม่ว่าจะเป็นการเติบโตของตัวเลขผลิตภัณฑ์มวลรวมภายในประเทศ (Gross Domestic
Products : GDP) ดัชนีการผลิตภาคอุตสาหกรรม (Manufacturing Production Index :
MPI) หรืออัตราการใช้กำลังการผลิต (Capacity Utilization)
จากข้อมูลของสภาพัฒนาเศรษฐกิจและสังคมแห่งชาติ
ผลิตภัณฑ์มวลรวมภายในประเทศมีอัตราการขยายตัวอย่างต่อเนื่องจากปี 2541
โดยภาคการผลิตมีการขยายตัวในทิศทางเดียวกับเศรษฐกิจโดยรวมในขณะที่อุตสาหกรรมการก่อสร้างเริ่มขยายตัวโดยมีอัตราการเติบโตเป็นบวกในปี
2544

[][]

เมื่อพิจารณาถึงดัชนีผลผลิตอุตสาหกรรมและอัตราการใช้กำลังการผลิต
จะเห็นว่ามีการเติบโตอย่างต่อเนื่องโดยเฉพาะในส่วนของอุตสาหกรรมผลิตรถยนต์และชิ้นส่วนและอุตสาหกรรมการผลิตเครื่องไฟฟ้าและอุปกรณ์อิเล็กทรอนิกส์ที่มีดัชนีผลผลิตอุตสาหกรรมสูงขึ้นอย่างมากในช่วงปี
2544-2549
การขยายตัวอย่างมากในภาคอุตสาหกรรมดังกล่าวยังทำให้อัตราการใช้กำลังการผลิตเพิ่มสูงขึ้นด้วย
โดยในปีที่ผ่านมาอัตราการใช้กำลังการผลิตโดยรวมเพิ่มสูงขึ้นจนใกล้กับอัตราการใช้กำลังการผลิตในช่วงก่อนวิกฤตเศรษฐกิจ
การเพิ่มขึ้นของอัตราการใช้กำลังการผลิตดังกล่าวแสดงถึงโอกาสที่จะมีการลงทุนเพื่อขยายกำลังการผลิต
โดยจะเห็นว่าอุตสาหกรรมที่มีการใช้กำลังการผลิตสูงในระดับที่มีความเป็นไปได้ที่จะมีการลงทุนเพิ่มในระยะเวลา
3-4 ปี ประกอบด้วย อุตสาหกรรมการผลิตรถยนต์และชิ้นส่วน การผลิตแผงวงจรไฟฟ้า
การผลิตปูนซีเมนต์ การผลิตเหล็กแผ่นและเหล็กลวด เป็นต้น

[][]

         สำหรับแนวโน้มเศรษฐกิจในปี 2550 ศูนย์วิจัยกสิกรไทย
ได้ปรับลดประมาณการอัตราการขยายตัวของเศรษฐกิจไทยสำหรับปี 2550 นี้ลงเป็นร้อยละ
3.5-4.5 จากประมาณการเดิมที่ร้อยละ 4.0-5.0
โดยเป็นผลหลักมาจากแนวโน้มการชะลอตัวของการลงทุนในประเทศ
ที่ถูกกระทบโดยปัญหาความไม่แน่นอนทางการเมือง
รวมทั้งประเด็นที่เกี่ยวกับกฎหมายประกอบธุรกิจคนต่างด้าว ในขณะที่การส่งออกของไทยก็มีแนวโน้มที่จะชะลอตัวลงจากปัจจัยต่าง
ๆ ไม่ว่าจะเป็นภาวะเศรษฐกิจโลก การแข็งค่าของเงินบาท
ตลอดจนการเปรียบเทียบกับฐานที่สูงในปี 2549 อย่างไรก็ตาม
เศรษฐกิจไทยน่าจะยังคงได้รับแรงหนุนจากแนวโน้มการอ่อนตัวของอัตราเงินเฟ้อในประเทศ
ตามภาวะราคาน้ำมัน รวมทั้งจากแนวโน้มการปรับลดอัตราดอกเบี้ยในระบบ
ที่นำโดยการปรับลดอัตราดอกเบี้ยของธนาคารแห่งประเทศไทย 

           ทั้งนี้ แม้ว่าการชะลอตัวของเศรษฐกิจไทยในปี 2550
อาจจะเป็นการชะลอตัวชั่วคราวในช่วงที่มีการเปลี่ยนแปลงทางการเมืองในประเทศ
ในขณะที่ความเชื่อมั่นของนักลงทุนน่าจะกลับคืนมาหลังจากที่เหตุการณ์ต่าง ๆ
ได้คลี่คลายลงไปแล้วก็ตาม
โดยเฉพาะอย่างยิ่งหากการร่างรัฐธรรมนูญและการเลือกตั้งสามารถดำเนินการได้ตามกำหนด
 แต่ประเด็นสำคัญทางเศรษฐกิจมหภาคประเด็นหนึ่งที่ต้องติดตามในปี 2550
นี้ก็คือแนวโน้มการเกินดุลบัญชีเดินสะพัดของประเทศ ที่อาจจะเพิ่มสูงขึ้นกว่าปี 2549 ที่ผ่านมา
อันเป็นผลเนื่องมาจากการนำเข้าที่อาจจะยังคงไม่ขยายตัวเพิ่มขึ้นได้มากนัก
โดยการเกินดุลบัญชีเดินสะพัดดังกล่าว อาจจะส่งผลให้เงินบาทแข็งค่าขึ้น
รวมทั้งอาจจุดชนวนการเก็งกำไรค่าเงินบาทขึ้นมาอีก   อย่างไรก็ตาม การเกินดุลบัญชีเดินสะพัด
เมื่อประกอบกับแนวโน้มการอ่อนตัวของภาวะเงินเฟ้อในประเทศ
น่าที่จะทำให้ธนาคารแห่งประเทศไทย
สามารถที่จะปรับลดอัตราดอกเบี้ยลงได้มากพอสมควร ซึ่งค่าผลต่างอัตราดอกเบี้ยในและต่างประเทศที่เปลี่ยนไปตามการปรับลดอัตราดอกเบี้ยของทางการไทยนั้น
อาจจะช่วยชะลอการแข็งค่าของเงินบาทได้ ในขณะที่การปรับลดอัตราดอกเบี้ยดังกล่าวก็น่าที่จะเป็นผลดีต่อภาวะการใช้จ่ายในประเทศและการขยายตัวของเศรษฐกิจโดยรวม  

อุตสาหกรรมยานยนต์และชิ้นส่วนรถยนต์

อุตสาหกรรมการผลิตรถยนต์และชิ้นส่วนรถยนต์ของประเทศไทยมีแนวโน้มที่ดีขึ้นอย่างต่อเนื่องนับตั้งแต่ปี
2542 เป็นต้นมา
จากการที่ผู้ผลิตรถยนต์และชิ้นส่วนรถยนต์รายใหญ่ย้ายฐานการผลิตมายังประเทศไทย
และผู้ผลิตไทยบางรายได้เริ่มส่งออกรถยนต์ไปยังต่างประเทศ นอกจากนี้
การเติบโตของเศรษฐกิจในประเทศ
ยังเป็นอีกเหตุผลหนึ่งที่สำคัญที่ช่วยกระตุ้นให้อุตสาหกรรมมีการเติบโตอย่างต่อเนื่อง โดยในปี 2549
ประเทศไทยมียอดการจำหน่ายรถยนต์ทั้งสิ้น 682,161 คัน ซึ่งคิดเป็นอัตราการเติบโตลดลงร้อยละ
3.02 จากปี 2548 ในขณะที่มียอดการผลิต 1,188,044 คัน หรือเพิ่มขึ้นร้อยละ 5.57 จากปี
2548 โดยมีการส่งออกรวมทั้งสิ้น 538,966 คัน คิดเป็นมูลค่า 240,764.09 ล้านบาท
เพิ่มขึ้นร้อยละ 18.59 จากปี 2548 โดยประเทศที่เป็นตลาดส่งออกที่สำคัญประกอบด้วย
ออสเตรเลีย อินโดนีเซีย ซาอุดิอารเบีย สิงคโปร์ และ ฟิลิปปินส์
สำหรับทิศทางการดำเนินงานของอุตสาหกรรมยานยนต์ในปี 2550 นี้ คาดว่าจะมีความคึกคัก
เพราะนอกจากการส่งออกจะสดใสแล้ว ความชัดเจนเรื่องอีโก้คาร์
ก็จะเป็นแรงดันให้อุตสาหกรรมยานยนต์มีความคึกคัก ค่ายรถที่สนใจจะมีการขยับขยายการผลิต
หากคุณสมบัติรถประหยัดพลังงานจากภาครัฐได้ตามสเปคตลาดรถใน
ประเทศไทยจะมีการแข่งขันกันอย่างสนุกสนาน

[]

ที่มา : สมาคมอุตสาหกรรมยานยนต์ไทย

  อุตสาหกรรมก่อสร้าง

[]

อุตสาหกรรมอสังหาริมทรัพย์และการก่อสร้างของประเทศไทยได้เริ่มฟื้นตัวอย่างต่อเนื่องในช่วงระยะ
เวลา 4 ปีที่ผ่านมา แนวโน้มอสังหาริมทรัพย์ในปี 2550
ในด้านทิศทางการลงทุนในภาคอสังหาริมทรัพย์ในปี 2550 นั้น คาดว่า
น่าจะเห็นทิศทางที่ชัดเจนขึ้นในช่วงครึ่งหลังของปี แม้ว่าจะมีปัจจัยบวกที่น่าจะส่งผลดีต่อภาคธุรกิจ
จากการปรับตัวลดลงของราคาน้ำมัน อัตราเงินเฟ้อ และอัตราดอกเบี้ยแล้วก็ตาม
แต่ธุรกิจอสังหาริมทรัพย์ยังคงเผชิญกับปัจจัยเสี่ยง เช่น
ประเด็นทางการเมืองที่มีผลต่อความเชื่อมั่นของผู้บริโภคและผู้ประกอบการ
และส่งผลต่อทิศทางเศรษฐกิจและรายได้ในอนาคตของประชาชน
ตลาดที่อยู่อาศัยอาจได้รับผลกระทบจากการที่ผู้ที่ต้องการซื้อที่อยู่อาศัยชะลอการตัดสินใจซื้อที่อยู่อาศัยออกไป
ซึ่งปัจจุบันปริมาณที่อยู่อาศัยรอขายในตลาดมีปริมาณค่อนข้างสูง จากผลสำรวจของบริษัท เอเจนซี่
ฟอร์ เรียลเอสเตท แอฟแฟร์ส พบว่า ณ สิ้นปี 2549 ที่อยู่อาศัยรอขายมีประมาณ 92,462 หน่วย
ซึ่งใกล้เคียงกับปริมาณความต้องการที่อยู่อาศัยต่อปี ทั้งนี้ ศูนย์วิจัยกสิกรไทย คาดว่า
จำนวนที่อยู่อาศัยสร้างเสร็จในเขตกรุงเทพฯและปริมณฑลในปี 2550 มีประมาณ 74,500-77,500
หน่วย มีอัตราการเติบโตอยู่ในระหว่าง ลดลงร้อยละ 0.7 ถึง เพิ่มขึ้นร้อยละ 3.3 จากจำนวน
75,000 หน่วย ในปี 2549

 

          สำหรับทิศทางการลงทุนในด้านอสังหาริมทรัพย์ในปี 2550
อาจจะขยายตัวประมาณร้อยละ 2.5-4.3 จากที่ขยายตัวร้อยละ 3.1 ในปี 2549
โดยกรณีขั้นสูงอยู่ภายใต้ข้อสมมติที่โครงการคอนโดมิเนียมยังมีการลงทุนอย่างต่อเนื่อง
ทิศทางเศรษฐกิจขยายตัวดีขึ้น สำหรับกรณีขั้นต่ำ
เป็นสถานการณ์ที่ปัจจัยลบทางการเมืองส่งผลต่อทิศทางเศรษฐกิจและความเชื่อมั่นของผู้บริโภคที่มีต่อแนวโน้มเศรษฐกิจและรายได้ในอนาคตของประชาชน
นอกจากนี้มาตรการป้องกันการเก็งกำไรค่าเงินบาท
และการแก้ไขพระราชบัญญัติการประกอบธุรกิจของคนต่างด้าว
ที่อาจสร้างอุปสรรคต่อนักลงทุนต่างชาติที่จะเข้ามาลงทุนในธุรกิจอสังหาริมทรัพย์  

  

3.2.6 ภาวะการแข่งขัน/คู่แข่ง

ตลอดระยะเวลา 10 กว่าปีที่ผ่านมา
ยังไม่มีผู้ที่ประกอบธุรกิจในการเป็นผู้จัดจำหน่ายผลิตภัณฑ์โลหะและวัสดุเพื่อใช้ในการก่อสร้างที่มีสินค้าหลากหลายและให้บริการอย่างครบวงจรเช่นเดียวกับบริษัทฯ
ทำให้ภาวะการแข่งขันและคู่แข่งมีความแตกต่างกันไปในแต่ละผลิตภัณฑ์ โดยบริษัทฯ
อาจจำแนกประเภทของคู่แข่งหลักในแต่ละผลิตภัณฑ์ได้ดังต่อไปนี้

  (1) ผู้จัดจำหน่ายสินค้าในประเทศ

ผู้จัดจำหน่ายสินค้าในประเทศ ได้แก่ บริษัทในประเทศที่มีการทำธุรกิจคล้ายคลึงกับบริษัทฯ
ในการนำเข้าและจัดจำหน่ายสินค้าประเภทต่างๆ
โดยแต่ละบริษัทจะมีการนำเข้าและจัดจำหน่ายสินค้าที่เหมือนกับบริษัทฯ เพียงหนึ่งหรือสองชนิดเท่านั้น
รวมทั้งยังไม่มีการให้บริการเกี่ยวกับสินค้าคงเหลืออย่างครบวงจรเหมือนอย่างบริษัทฯ

  (2) ผู้จัดจำหน่ายสินค้าต่างประเทศ

นอกเหนือจากการแข่งขันกับผู้จัดจำหน่ายในประเทศแล้ว ผลิตภัณฑ์บางประเภทที่บริษัทฯ จัดจำหน่าย
ได้แก่ ลวดเหล็กและลวดสเตนเลส ต้องแข่งขันกับผู้จัดจำหน่ายสินค้าจากต่างประเทศ
ซึ่งเป็นบริษัทตัวแทนจำหน่ายสินค้า (Trading Company) ชั้นนำของประเทศญี่ปุ่น
ที่มีการจัดจำหน่ายสินค้าชนิดเดียวกับบริษัทฯ

  (3) ผู้ผลิตสินค้าในประเทศ

สำหรับผลิตภัณฑ์บางประเภทการแข่งขันของบริษัทฯ
จะได้รับผลกระทบโดยตรงเสมือนต้องแข่งขันกับผู้ผลิตในประเทศที่เป็นผู้ผลิตรายใหญ่และมักจะเป็นผู้กำหนดราคาหรือส่วนลดซื้อขายในตลาด
ได้แก่ ผลิตภัณฑ์สเตนเลสแผ่น ผลิตภัณฑ์อลูมิเนียมแผ่น และฉนวนยางป้องกันความร้อน อย่างไรก็ตาม
ด้วยความเป็นบริษัทที่มีกลไกการทำงานอย่างเป็นระบบ มีความคล่องตัว และมีความพร้อมด้านทีมงาน
ประกอบกับนโยบายในการขายสินค้าที่มีคุณภาพมาตรฐาน
อีกทั้งมีสินค้าที่หลากหลายและบริการเสริมอื่นๆ ทำให้บริษัทฯ
มีความสามารถและประสิทธิภาพในการแข่งขันดังกล่าว นอกจากนี้แล้วบริษัทฯ
ยังมีการปรับนโยบายการจัดซื้อสินค้าแต่ละประเภท
โดยการเพิ่มหรือลดสัดส่วนระหว่างสินค้านำเข้าและสินค้าซื้อในประเทศเพื่อจัดจำหน่าย
ทั้งนี้บริษัทจะพิจารณาถึงปัจจัยสำคัญต่างๆตามสภาวะตลาดและความต้องการของลูกค้า
สำหรับผู้ผลิตในประเทศรายใหญ่ที่มีการผลิตสินค้าประเภทเดียวกันกับสินค้าที่บริษัทฯ จัดจำหน่าย
ประกอบด้วย บริษัท ไทยน๊อคซ์ สเตนเลส จำกัด (มหาชน) ซึ่งเป็นผู้ผลิตสเตนเลส บริษัท
อลูมิเนียมฉื่อจิ้นฮั้ว จำกัด และ บริษัท วโรปกรณ์ จำกัด (มหาชน) ซึ่งเป็นผู้ผลิตอลูมิเนียม
และบริษัท ตะวันออกโปลีเมอร์อุตสาหกรรม จำกัด ซึ่งเป็นผู้ผลิตฉนวนยางป้องกันความร้อน เป็นต้น

นอกเหนือจากคู่แข่งทางตรงในแต่ละผลิตภัณฑ์ทั้งหมดที่ได้กล่าวมาแล้วนั้น บริษัทฯ
ยังต้องแข่งขันกับคู่แข่งทางอ้อมที่เป็นผู้ผลิตและผู้จัดจำหน่ายสินค้ารายย่อยที่จัดจำหน่ายสินค้าที่สามารถนำมาใช้ทดแทนสินค้าที่บริษัทฯ
นำเข้ามาได้ เช่น ลวดเหล็กและลวดสเตนเลส ทองแดงและทองเหลือง และท่อทองแดง เป็นต้น
อย่างไรก็ตาม สินค้าดังกล่าวเป็นสินค้าที่มีคุณสมบัติ
และ/หรือมีคุณภาพไม่ตรงตามความต้องการของลูกค้าส่วนใหญ่ของบริษัทฯ
ที่เป็นผู้ผลิตสินค้าอุตสาหกรรมที่เน้นการจัดซื้อวัตถุดิบที่มีคุณภาพสูง นอกจากนี้ สินค้าบางชนิดที่บริษัทฯ
เป็นผู้นำเข้าก็เป็นสินค้าที่ไม่สามารถผลิตได้ในประเทศไทยหรือผลิตได้ไม่ตรงตามมาตรฐานและคุณสมบัติตามที่ลูกค้ากำหนด
ดังนั้น บริษัทฯ จึงไม่ถือว่าผู้ผลิตและผู้จัดจำหน่ายรายย่อยในประเทศดังกล่าว
เป็นคู่แข่งขันที่อยู่ในระดับเดียวกับบริษัทฯ

ทั้งนี้ รายละเอียดของผู้ประกอบการที่ประกอบธุรกิจประเภทเดียวกัน
และอยู่ในตลาดระดับเดียวกันกับบริษัทฯ สามารถสรุปได้ดังนี้

+----------------------+----------+-----------+-----------+-----------+
| ผลิตภัณฑ์               | จ        | ประเภทธุร  |           |           |
|                      | ำนวนคู่แข่ง | กิจของคู่แข่ง |           |           |
|                      |          |           |           |           |
|                      | (ราย)    |           |           |           |
+======================+==========+===========+===========+===========+
|                      |          | ผู้จัดจ      | ผู้จัดจ      | ผู้ผลิตสินค้า  |
|                      |          | ำหน่ายสินค้า | ำหน่ายสินค้า | ในประเทศ  |
|                      |          | ในประเทศ  | ต่างประเทศ |           |
+----------------------+----------+-----------+-----------+-----------+
| ทองแดงและ            | 3        |          |           |           |
| ทองเหลืองชนิดแผ่นและม้วน |          |           |           |           |
| ท่อทองเหลือง และอุปกรณ์  |          |           |           |           |
+----------------------+----------+-----------+-----------+-----------+
| ลวดเหล็กและลวดสเตนเลส | 5        |           |          |           |
+----------------------+----------+-----------+-----------+-----------+
| อลูมิเนียมชนิดแผ่นและม้วน  | 7        |          |          |          |
+----------------------+----------+-----------+-----------+-----------+
| สเตนเลสชนิดแผ่นและม้วน  | 7        |          |          |          |
+----------------------+----------+-----------+-----------+-----------+
| ท่อทองแดงและอุปกรณ์     | 5        |          |           |          |
+----------------------+----------+-----------+-----------+-----------+
| ฉนวนยางป้องกันความร้อน  | 2        |           |           |          |
+----------------------+----------+-----------+-----------+-----------+

ที่มา : บริษัท พรพรหมเม็ททอล จำกัด (มหาชน)

นอกจากการที่บริษัทฯ ไม่มีคู่แข่งโดยตรงที่ประกอบธุรกิจเหมือนกับบริษัทฯ แล้ว
อีกปัจจัยหนึ่งที่สนับสนุน ความสามารถในการเติบโตและความมั่นคงของบริษัทฯ คือ
อุปสรรคของการเข้ามาทำธุรกิจใหม่ (Barriers) ในอุตสาหกรรมที่บริษัทฯ ดำเนินธุรกิจอยู่
ทั้งในด้านการจัดหาผลิตภัณฑ์จากผู้ผลิตและการขายสินค้าให้กับลูกค้า ทั้งนี้
นอกเหนือจากสถานะทางธุรกิจที่มีความน่าเชื่อถือแล้ว การมีความสัมพันธ์กับผู้ผลิตมาอย่างยาวนาน
ยังมีส่วนทำให้บริษัทฯ ได้รับเงื่อนไขทางการค้าที่ดี
ที่ช่วยเพิ่มความสามารถในการแข่งขันให้กับบริษัทฯ โดยบริษัทฯ ใช้เวลากว่า 10 ปี
ในการพัฒนาความสัมพันธ์ดังกล่าวกับผู้ผลิตแต่ละราย และในส่วนของลูกค้า โดยเฉพาะอย่างยิ่ง
ลูกค้าที่เป็นผู้ผลิตสินค้าอุตสาหกรรม
คุณภาพของสินค้าและความตรงต่อเวลาในการจัดส่งสินค้าและความน่าเชื่อถือของผู้จัดจำหน่ายเป็นปัจจัยสำคัญที่ลูกค้าคำนึงถึง
การเปลี่ยนผู้จัดจำหน่ายวัตถุดิบ
หมายถึงการเริ่มต้นทดสอบผลิตภัณฑ์ของผู้จัดจำหน่าย/ผู้ผลิตแต่ละรายใหม่
รวมทั้งการทดสอบความน่าเชื่อถือของผู้จัดจำหน่าย/ผู้ผลิตในการจัดส่งสินค้าในจำนวนและเวลาที่ต้องการอีกด้วย
ซึ่งสิ่งต่างๆ ดังกล่าวล้วนแล้วแต่ต้องใช้เวลาในการทดสอบ
ซึ่งอาจส่งผลกระทบต่อกระบวนการผลิตของลูกค้าได้ นอกจากนี้
ด้วยประสบการณ์ที่ยาวนานในการประกอบธุรกิจ ยังทำให้บริษัทฯ สามารถให้บริการต่างๆ
ได้ตรงตามความต้องการของลูกค้า โดยเฉพาะอย่างยิ่ง
การบริหารการเก็บสินค้าสำรองที่มีประสิทธิภาพ

ภาวะการแข่งขันสำหรับผลิตภัณฑ์ชนิดต่างๆ ของบริษัทฯ

สภาพการแข่งขัน รวมทั้งกลยุทธ์ที่บริษัทฯ ใช้ในการแข่งขันสำหรับแต่ละผลิตภัณฑ์ สามารถสรุปได้ดังนี้

(1) ผลิตภัณฑ์ทองแดงและทองเหลืองชนิดแผ่นและม้วน

เนื่องจากลูกค้าส่วนใหญ่ของบริษัทฯ
เป็นผู้ผลิตในอุตสาหกรรมที่มีความต้องการสินค้าที่มีคุณภาพและการจัดส่งสินค้าให้ได้ตามเวลาที่ต้องการเป็นหลัก
ซึ่งบริษัทฯ ได้ใช้เวลาอย่างยาวนานในการทำให้สินค้าที่บริษัทฯ จัดจำหน่ายเป็นที่ยอมรับของลูกค้า
โดยนอกเหนือจากการที่บริษัทฯ จัดจำหน่ายสินค้าจากผู้ผลิตที่มีคุณภาพจากบริษัทในกลุ่มของ
Poongsan Corporation จากประเทศเกาหลีแล้ว บริษัทฯ
ยังสามารถจัดส่งสินค้าที่มีคุณสมบัติตรงตามที่ลูกค้าต้องการได้ รวมทั้งบริษัทฯ
ยังให้บริการการจัดการสินค้าคงเหลืออีกด้วย
ประกอบกับผู้ผลิตทองแดงและทองเหลืองชนิดแผ่นและม้วนในประเทศส่วนใหญ่เป็นโรงงานขนาดเล็ก
ที่ผลิตสินค้ายังไม่ได้มาตรฐานตามที่ลูกค้าของบริษัทฯต้องการ
ดังนั้นการแข่งขันในผลิตภัณฑ์ประเภทนี้จึงไม่รุนแรงมากนัก
โดยคู่แข่งส่วนใหญ่จะเป็นผู้จัดจำหน่ายสินค้าในประเทศที่นำเข้าสินค้าประเภทดังกล่าวจากผู้ผลิตรายอื่นๆ
นอกจากนี้ การที่บริษัทฯ มีความสัมพันธ์อันดีกับผู้ผลิตสินค้าทำให้บริษัทฯ
ได้รับเงื่อนไขในการผลิตและการจัดส่งสินค้าที่ช่วยเพิ่มความสามารถในการแข่งขันให้กับบริษัทฯ
อีกด้วย เช่น การที่ผู้ผลิตผลิตภัณฑ์ทองแดงให้บริการการตัดซอยโดยไม่คิดมูลค่า
การให้ลูกค้านำสินค้าไปทดลองผลิตก่อนการสั่งซื้อจริง การให้คำแนะนำและปรับปรุงสินค้าแก่ลูกค้า
เป็นต้น

บริษัทฯ ใช้ความหลากหลายของสินค้าทั้งในแง่ของความหนา ขนาด ส่วนผสมของโลหะ ความแข็ง
ที่มีมากกว่า 3,000 รายการในปัจจุบัน บริการเก็บสินค้าคงเหลือสำรอง
และการบริการที่มีประสิทธิภาพเป็นกลยุทธ์ในการแข่งขัน ซึ่งตลอดระยะเวลาที่ผ่านมาบริษัทฯ
ก็ได้พิสูจน์แล้วว่ากลยุทธ์ดังกล่าวทำให้บริษัทฯ สามารถรักษาฐานลูกค้าเดิม
รวมทั้งขยายฐานลูกค้าใหม่ได้อย่างต่อเนื่อง

(2) ผลิตภัณฑ์ลวดสเตนเลสและลวดเหล็ก

ลวดสเตนเลสและลวดเหล็กเป็นผลิตภัณฑ์ที่ถือได้ว่ามีการแข่งขันน้อยที่สุด โดยบริษัทฯ
จะแข่งขันกับตัวแทนจำหน่ายสินค้าจากประเทศญี่ปุ่นเท่านั้น
โดยยังไม่มีผู้ผลิตในประเทศที่สามารถผผลิตลวดสเตนเลสและลวดเหล็กได้ตรงตามมาตรฐานที่ลูกค้าของบริษัทฯ
ต้องการ
เนื่องจากลูกค้ากลุ่มนี้ซึ่งส่วนใหญ่เป็นกลุ่มผู้ผลิตสปริงจะเน้นการใช้วัตถุดิบที่มีคุณภาพสูงและได้มาตรฐานจากผู้จัดจำหน่ายสินค้าที่สามารถจัดส่งสินค้าที่ต้องการได้อย่างต่อเนื่อง
ดังนั้น คุณภาพของสินค้าและความสามารถในการให้บริการ
ซึ่งรวมถึงการจัดเก็บสินค้าคงเหลือสำรองและการจัดส่งที่ตรงต่อเวลา จึงเป็นปัจจัยหลักที่บริษัทฯ
ใช้ในการทำให้ลูกค้าหันมาสั่งซื้อสินค้าจากบริษัทฯ โดยตลอดระยะเวลาที่ผ่านมาบริษัทฯ
ก็ได้รับคำสั่งซื้อสินค้าจากลูกค้ากลุ่มดังกล่าวเพิ่มขึ้นอย่างต่อเนื่อง

(3) ผลิตภัณฑ์อลูมิเนียมและสเตนเลสชนิดแผ่นและม้วน

สำหรับผลิตภัณฑ์กลุ่มนี้ถือได้ว่าเป็นผลิตภัณฑ์ที่มีการแข่งขันมากที่สุดในบรรดาผลิตภัณฑ์ทั้งหมดที่บริษัทฯ
จัดจำหน่าย โดยเฉพาะอย่างยิ่งสเตนเลสชนิดแผ่นและม้วน ทั้งนี้
เนื่องจากขนาดของตลาดและปริมาณความต้องการบริโภค
ประกอบกับมีจำนวนผู้จัดจำหน่ายทั้งรายใหญ่และรายย่อยจำนวนมาก
นอกจากนี้การที่สินค้าประเภทดังกล่าวเป็นสินค้าที่ไม่ได้มีลักษณะเฉพาะเหมือนผลิตภัณฑ์ทองแดงและทองเหลือง
และลูกค้าที่ซื้อสินค้าจากบริษัทฯ มีทั้งประเภทผู้จัดจำหน่ายสินค้า (Dealers) และผู้ผลิตสินค้าต่างๆ
(Endusers) ซึ่งปัจจัยด้านราคาถือเป็นสิ่งสำคัญในการตัดสินใจ
และมีส่วนทำให้การแข่งขันในผลิตภัณฑ์นี้ทวีความรุนแรงเพิ่มขึ้น
อย่างไรก็ตามแม้ราคาจะถึงเป็นปัจจัยสำคัญ แต่บริษัทฯ ก็มีศักยภาพในการแข่งขันสูง
เนื่องจากบริษัทฯ สามารถรวบรวมคำสั่งซื้อได้จำนวนมาก
และสามารถให้บริการที่ดีพร้อมข้อเสนอพิเศษแก่ลูกค้า

(4) ผลิตภัณฑ์ท่อทองแดงและอุปกรณ์

ท่อทองแดงเป็นผลิตภัณฑ์อีกประเภทหนึ่งที่การแข่งขันของบริษัทฯ ไม่รุนแรงมากนัก
เนื่องจากผลิตภัณฑ์ที่บริษัทฯ
นำเข้ามานั้นเป็นผลิตภัณฑ์ที่มีคุณภาพและเป็นที่ยอมรับในกลุ่มลูกค้าผู้รับเหมางานระบบในโครงการก่อสร้างต่างๆ
และสินค้าดังกล่าวมักจะได้รับการกำหนดให้เป็นสินค้ามาตรฐานสำหรับแต่ละโครงการ (Vender
List) อยู่แล้ว นอกจากนี้
ผู้ผลิตท่อทองแดงในประเทศส่วนใหญ่ยังผลิตท่อทองแดงคนละประเภทกับท่อทองแดงที่บริษัทฯ
จัดจำหน่าย ดังนั้นการที่มีผู้ผลิตในประเทศนั้นจึงมิได้ทำให้การแข่งขันในสินค้าดังกล่าวของบริษัทฯ
มีความรุนแรงขึ้นแต่อย่างใด อย่างไรก็ดีเนื่องจากราคาแร่มีความผันผวนและราคาปรับตัวสูงขึ้นมาก
ดังนั้นคู่แข่งของบริษัทฯจึงเป็นกลุ่มผู้นำเข้าท่อทองแดงยี่ห้อต่างๆที่มีราคาถูกซึ่งลูกค้าไม่เคร่งครัดด้านคุณภาพ

(5) ผลิตภัณฑ์ฉนวนยางป้องกันความร้อน

เช่นเดียวกันกับอลูมิเนียมและสเตนเลส
ในประเทศไทยมีผู้ผลิตฉนวนยางป้องกันความร้อนรายใหญ่ที่มีส่วนแบ่งทางการตลาดค่อนข้างสูง
ทำให้การแข่งขันเป็นไปอย่างค่อนข้างรุนแรง และราคาสินค้าเป็นปัจจัยสำคัญในการแข่งขัน
อย่างไรก็ตาม บริษัทฯ
ได้ใช้กลยุทธ์ทางด้านคุณภาพของสินค้าที่มีคุณสมบัติพิเศษอันเป็นผลจากเทคโนโลยีการผลิตของผู้ผลิตสินค้าที่บริษัทฯ
จัดจำหน่าย ซึ่งจะช่วยลดความหนาของแผ่นฉนวนยางป้องกันความร้อนลงได้
อันจะช่วยลดต้นทุนของลูกค้า รวมทั้งการให้บริการเสริมอื่นๆ เช่น การรับประกอบและติดตั้งท่อส่งลม
หรือการขายฉนวนยางป้องกันความร้อนร่วมกับท่อทองแดงเพื่ออำนวยความสะดวกในการจัดซื้อให้กับลูกค้า
เป็นต้น

3.3 การจัดหาผลิตภัณฑ์

3.3.1 การจัดหาผลิตภัณฑ์และแหล่งที่มาของผลิตภัณฑ์

บริษัทฯ มีนโยบายที่จะสั่งซื้อสินค้าจากผู้ผลิต (Supplier) โดยตรง
เนื่องจากคุณภาพของสินค้าและความน่าเชื่อถือถือของผู้ผลิตเป็นปัจจัยสำคัญที่บริษัทฯ
คำนึงถึงในการคัดเลือกและจัดหาสินค้าเพื่อนำมาจัดจำหน่าย ปัจจุบัน บริษัทฯ
เป็นผู้จัดจำหน่ายสินค้าหลักในประเทศไทยให้กับผู้ผลิตสินค้าที่มีคุณภาพทั้งในประเทศและต่างประเทศจำนวนกว่า
10 ราย ซึ่งการที่บริษัทฯ เป็นผู้จัดจำหน่ายหลักดังกล่าวจะส่งผลดีต่อบริษัทฯ เนื่องจากบริษัทฯ
จะเป็นผู้จัดจำหน่ายที่มียอดขายสูงสุดประมาณร้อยละ 90 ของยอดขายในประเทศของผู้ผลิตที่บริษัทฯ
ทำหน้าที่เป็นผู้จัดจำหน่ายหลักให้ นอกจากนี้ ยังมีการทำงานร่วมกันในด้าน Technical Support
ต่างๆ ระหว่างผู้ผลิตและลูกค้าของบริษัทฯ ซึ่งจะช่วยสร้างความได้เปรียบในการแข่งขันของบริษัทฯ
ทั้งนี้ บริษัทฯ มีการติดต่อทำธุรกิจกับผู้ผลิตส่วนใหญ่มาเป็นระยะเวลายาวนาน จึงทำให้บริษัทฯ
มีความสัมพันธ์ที่ดีกับผู้ผลิตซึ่งจะเป็นการเอื้อประโยชน์ในการประกอบธุรกิจของบริษัทฯ เป็นอย่างดี
โดยที่ผ่านมา บริษัทฯ
ได้รับความร่วมมือเป็นอย่างดีจากผู้ผลิตสินค้าไม่ว่าจะเป็นการวางแผนการผลิตสินค้าเพื่อลดระยะเวลาในการสั่งซื้อสินค้า
หรือการที่ผู้ผลิตบางรายช่วยเก็บรักษาสินค้าคงคลังที่ยังไม่ใช้งานให้ ทำให้บริษัทฯ
สามารถสร้างความเชื่อมั่นให้แก่ลูกค้าของบริษัทฯ ว่าบริษัทฯ
จะสามารถจัดส่งสินค้าให้แก่ลูกค้าได้ตรงตามกำหนดเวลาที่ลูกค้าต้องการได้อย่างมีประสิทธิภาพ

โดยส่วนใหญ่ในการเป็นผู้จัดจำหน่ายสินค้าให้แก่ผู้ผลิตแต่ละรายนั้น บริษัทฯ
ไม่ได้มีสัญญาการเป็นผู้จัดจำหน่ายกับผู้ผลิตเป็นลายลักษณ์อักษร เนื่องจากบริษัทฯ
มีการติดต่อทำธุรกิจกับผู้ผลิตมาเป็นระยะเวลายาวนาน มีความ สัมพันธ์ที่ดี
และมีความเชื่อถือซึ่งกันและกัน และยิ่งไปกว่านั้น บริษัทฯ
ยังสามารถพิสูจน์ให้เห็นว่ามีการเติบโตของธุรกิจอย่างต่อเนื่องเสมอมา
ซึ่งตลอดระยะเวลาที่ผ่านมาบริษัทฯ มีอำนาจการต่อรองสูง โดยจะเห็นได้จากการที่บริษัทฯ
ไม่เคยประสบปัญหาจากการที่ผู้ผลิตไม่สามารถจัดส่งสินค้าให้ตามสัญญา
หรือการที่ผู้ผลิตหันไปติดต่อขายสินค้าให้กับลูกค้าของบริษัทฯ โดยตรง ทั้งนี้ เนื่องจากบริษัทฯ
ทำหน้าที่เป็นช่องทางในการเพิ่มยอดขายของผู้ผลิตจากการรวบรวมยอดสั่งซื้อสินค้าจากลูกค้าประเภทโรงงานอุตสาหกรรม
และลูกค้ารายย่อยอื่นๆ โดยที่ผู้ผลิตไม่ต้องเสียค่าใช้จ่ายในการทำตลาดรวมถึงค่าใช้จ่ายอื่นๆ
ที่เกิดขึ้นจากการติดต่อกับลูกค้าเป็นจำนวนมาก

ปัจจุบัน บริษัทฯ มีการสั่งซื้อผลิตภัณฑ์หลักแต่ละประเภทจากผู้ผลิตในประเทศต่างๆ ดังนี้

  ---------------------------------------- ------------------------------
  ประเภทของผลิตภัณฑ์                          ประเทศที่สั่งซื้อ

  ทองแดงและทองเหลืองชนิดแผ่นและม้วน ท่อทองเหลือง ประเทศไทย, เกาหลี, อินเดีย
  และอุปกรณ์                                 

  ลวดเหล็กและลวดสเตนเลส                     ประเทศเกาหลี

  อลูมิเนียมชนิดแผ่นและม้วน                      ประเทศอินโดนีเซีย, มาเลยเซีย

  สเตนเลสชนิดแผ่นและม้วน                      ประเทศไทย,จีน,ใต้หวัน,อินโดนีเซีย,
                                           มาเลเซีย,สเปน

  ท่อทองแดงและอุปกรณ์                         ประเทศออสเตรเลีย, ประเทศเกาหลี,
                                           ประเทศจีน

  ฉนวนยางป้องกันความร้อน                      ประเทศไทย, ประเทศจีน
  ---------------------------------------- ------------------------------

ในปี 2549 บริษัทฯ มียอดสั่งซื้อสินค้าทั้งสิ้นจำนวน 2,367.83 ล้านบาท
แบ่งเป็นสัดส่วนการสั่งซื้อสินค้าจากในประเทศและต่างประเทศคิดเป็นร้อยละ 83.50 และร้อยละ
16.50 ตามลำดับ เปลี่ยนแปลงจากสัดส่วนดังกล่าวในปี 2548
ที่มีสัดส่วนการสั่งซื้อสินค้าในประเทศเท่ากับร้อยละ 36.73
และสัดส่วนการสั่งซื้อสินค้าจากต่างประเทศคิดเป็นร้อยละ 63.27
จะเห็นได้ว่าสัดส่วนการสั่งซื้อสินค้าจากผู้ผลิตในประเทศมีการปรับเพิ่มขึ้นมากเมื่อเทียบกับการสั่งซื้อสินค้าจากต่างประเทศ
ทั้งนี้เป็นไปตามนโยบายการจัดซื้อสินค้าของบริษัทฯ
เนื่องจากราคาแร่มีความผันผวนค่อนข้างมากในช่วงที่ผ่านมา อย่างไรก็ดีในปี 2550
สัดส่วนดังกล่าวอาจมีการเปลี่ยนแปลงไปตามสภาวะการณ์การตลาดด้วย

ตารางแสดงสัดส่วนการสั่งซื้อสินค้าจากในประเทศและต่างประเทศ

  ------------------------------- -------- -------- ---------- -------- ---------- -------- ---------- --------
                                  ปี 2546            ปี 2547              ปี 2548              ปี 2549     

                                  ล้านบาท   ร้อยละ    ล้านบาท     ร้อยละ    ล้านบาท     ร้อยละ    ล้านบาท     ร้อยละ

  ปริมาณการสั่งซื้อสินค้าในประเทศ        221.27   31.63    483.73     37.98    851.10     36.73    1,977.02   83.50

  ประมาณการสั่งซื้อสินค้าจากต่างประเทศ   478.38   68.37    789.88     62.02    1,466.34   63.27    390.81     16.50

  รวม                             699.65   100.00   1,273.61   100.00   2,317.44   100.00   2,367.83   100.00
  ------------------------------- -------- -------- ---------- -------- ---------- -------- ---------- --------

สินค้าที่บริษัทฯ จัดจำหน่ายส่วนใหญ่เป็นสินค้า Commodity ที่มีผู้ผลิตอยู่เป็นจำนวนไม่มากนัก
อย่างไรก็ตาม บริษัทฯ
มีนโยบายในการพิจารณาเลือกซื้อสินค้าจากผู้ผลิตที่สามารถผลิตสินค้าที่มีคุณภาพสูงและได้มาตรฐาน
และความเชี่ยวชาญในการผลิตสินค้าแต่ละชนิด นอกจากนี้ บริษัทฯ ยังพิจารณาถึงปัจจัยอื่นๆ
ที่จะช่วยเพิ่มประสิทธิภาพในการให้บริการ และความสามารถในการแข่งขันของบริษัทฯ ได้แก่
การสั่งซื้อสินค้าจากบริษัทฯ ที่มีฐานการผลิตอยู่ในประเทศไทย
หรืออยู่ในกลุ่มประเทศที่ได้รับการลดหย่อนทางภาษี (AFTA) เป็นต้น ดังนั้น บริษัทฯ
จึงมีการสั่งซื้อสินค้าแต่ละประเภทจากผู้ผลิตจำนวนน้อยราย โดยผู้ผลิตทั้งหมดที่บริษัทฯ
สั่งซื้อสินค้าเป็นผู้ผลิตที่มีคุณภาพที่อยู่ในอันดับต้นๆ ของโลก นอกจากนี้
การสั่งซื้อสินค้าจำนวนมากจากผู้ผลิตจะช่วยให้บริษัทฯ
มีอำนาจต่อรองกับผู้ผลิตเพิ่มมากขึ้นทั้งในด้านของเงื่อนไขในการผลิตและราคา

ในปี 2549 บริษัทฯ มีการสั่งซื้อสินค้าจากผู้ผลิตรายใหญ่เพียงรายเดียวในสัดส่วนเกินกว่าร้อยละ 30
ของยอดสั่งซื้อสินค้ารวมของบริษัทฯ เนื่องจากผู้ผลิตดังกล่าวเป็นผู้ผลิตแต่ผู้เดียวในประเทศไทย
อย่างไรก็ตามบริษัทฯ ยังคงคำนึงถึงคุณภาพของสินค้าและการบริการเป็นสำคัญ โดยบริษัทฯ
มีนโยบายที่จะสั่งซื้อสินค้าแต่ละประเภทตามความถนัดของผู้ผลิตแต่ละรายเพื่อให้มั่นใจได้ว่าลูกค้าของบริษัทฯ
จะได้รับสินค้าที่มีคุณภาพได้มาตรฐาน ดังนั้น
ความต้องการในสินค้าแต่ละชนิดในแต่ละช่วงเวลาของลูกค้าจึงทำให้บริษัทฯ
จำเป็นที่จะต้องสั่งซื้อสินค้าจากผู้ผลิตที่สามารถผลิตสินค้าได้ตามคำสั่งซื้อนั้นๆ
ทำให้สัดส่วนการสั่งซื้อสินค้ามีการเปลี่ยนแปลงไปดังที่ได้กล่าวข้างต้น

ปัจจุบัน จำนวนผู้ผลิตที่บริษัทฯ จัดซื้อสินค้าเพื่อนำมาจัดจำหน่ายของแต่ละผลิตภัณฑ์
สามารถสรุปได้ดังนี้

+--------------------------------+-----------+------------+------------+
| ประเภทของผลิตภัณฑ์                | จำน       | จำนวนผู้ผลิต  |            |
|                                | วนผู้ผลิตรวม | ที่มียอดสั่งซื้อส |            |
|                                |           | ินค้าแต่ละชนิด |            |
|                                | (ราย)     | เ          |            |
|                                |           | กินกว่าร้อยละ |            |
|                                |           | 30 (ราย)   |            |
+================================+===========+============+============+
|                                |           | 31 ธ.ค. 48 | 31 ธ.ค. 49 |
+--------------------------------+-----------+------------+------------+
| ทองแดงและทองเหลืองชนิดแผ่นและม้วน  | 5         | 1          | 1          |
| ท่อทองเหลือง และอุปกรณ์            |           |            |            |
+--------------------------------+-----------+------------+------------+
| ลวดเหล็กและลวดสเตนเลส           | 2         | 1          | 1          |
+--------------------------------+-----------+------------+------------+
| อลูมิเนียมชนิดแผ่นและม้วน            | 2         | 1          | 1          |
+--------------------------------+-----------+------------+------------+
| สเตนเลสชนิดแผ่นและม้วน            | 4         | 1          | 1          |
+--------------------------------+-----------+------------+------------+
| ท่อทองแดงและอุปกรณ์               | 3         | 1          | 1          |
+--------------------------------+-----------+------------+------------+
| ฉนวนยางป้องกันความร้อน และท่อส่งลม  | 2         | 1          | 1          |
+--------------------------------+-----------+------------+------------+

นอกจากความมุ่งมั่นในการพัฒนาความสัมพันธ์กับผู้ผลิตแต่ละรายอย่างต่อเนื่องแล้ว บริษัทฯ
ยังได้ติดตามข่าวสารและสถานการณ์ของอุตสาหกรรมต่างๆ และพัฒนาการของสินค้าที่บริษัทฯ
จัดจำหน่ายอย่างใกล้ชิด ทั้งนี้ เพื่อให้บริษัทฯ
สามารถปรับตัวหากผู้ผลิตสินค้ารายใดเริ่มประสบปัญหาทั้งในด้านการผลิตและสภาพคล่องทางการเงิน
รวมทั้งเพื่อเพิ่มทางเลือกในการเลือกซื้อสินค้าเพื่อจัดจำหน่ายเพื่อตอบสนองความต้องการของลูกค้าให้ได้อย่างมีประสิทธิภาพ
ไม่ว่าจะเป็นการติดตามข้อมูลข่าวสารจากลูกค้าโดยผ่านเจ้าหน้าที่ทางการตลาดของบริษัทฯ
หรือการเข้าร่วมงานแสดงสินค้า Metalex
ที่เกี่ยวข้องโดยตรงกับอุตสาหกรรมต่างๆซึ่งเป็นกลุ่มลูกค้าของบริษัทฯ

ในการติดต่อทำธุรกิจกับผู้ผลิตสินค้าต่างๆ บริษัทฯ
จะอาศัยความสัมพันธ์ที่ดีของผู้บริหารกับผู้ผลิตแต่ละรายที่มีมาอย่างยาวนาน นอกเหนือจากนี้ บริษัทฯ
ยังสามารถใช้บริการจากบริษัทที่ปรึกษาผู้มีความเชี่ยวชาญในผลิตภัณฑ์โลหะประเภทต่างๆ
ทั้งในด้านการให้ข้อมูลเกี่ยวกับแนวโน้มราคาแร่ ข้อมูลการผลิต และข่าวสารต่างๆ
เกี่ยวกับอุตสาหกรรม รวมถึงการแนะนำผู้ผลิตสินค้าแหล่งต่างๆ ให้แก่บริษัทฯ อีกด้วย

จากที่ได้กล่าวไว้ในปัจจัยความเสี่ยงในเรื่องของการที่ผลิตภัณฑ์โลหะที่บริษัทฯ
เป็นผู้จัดจำหน่ายส่วนใหญ่เป็นสินค้าทั่วไป (Commodity Products)
ที่มีราคาผันแปรตามราคาซื้อขายในตลาดโลก
โดยจะขึ้นอยู่กับอุปสงค์และอุปทานของสินแร่แต่ละชนิดทั่วโลก โดยเฉพาะอย่างยิ่ง ทองแดง สังกะสี
นิกเกิล และอลูมิเนียม ซึ่งเป็นส่วนประกอบของผลิตภัณฑ์ที่บริษัทฯ จัดจำหน่าย โดยหากมีปัจจัยต่างๆ
ที่ส่งผลให้ปริมาณความต้องการใช้สินแร่เพิ่มสูงขึ้น หรือปริมาณสินแร่ที่ผลิตได้ในตลาดมีลดน้อยลง
ได้แก่ ความต้องการใช้สินแร่ที่เพิ่มขึ้นอย่างมีนัยสำคัญจากผู้ผลิตในประเทศจีน
การนัดหยุดงานของคนงานในเหมืองแร่ต่างๆ เป็นต้น
ก็จะส่งผลให้ราคาของสินแร่ดังกล่าวเพิ่มสูงขึ้นตามไปด้วย อย่างไรก็ตาม การที่ผู้บริหารของบริษัทฯ
เป็นผู้ที่มีประสบการณ์ในอุตสาหกรรมผลิตภัณฑ์โลหะมานานกว่า 20 ปี
ทำให้มีความเชี่ยวชาญและสามารถประเมินสถานการณ์ราคาโลหะได้เป็นอย่างดี โดยที่ผ่านมา
ผู้บริหารของบริษัทฯ
จะติดตามการเคลื่อนไหวของราคาสินค้าแต่ละชนิดรวมทั้งสภาวะของตลาดโลกอย่างใกล้ชิด
และจะทำการสั่งจองราคาสินค้าตามปริมาณคำสั่งซื้อที่ได้รับล่วงหน้าจากลูกค้า
และสำหรับสินค้าที่ต้องเก็บสำรองให้แก่ลูกค้าที่ไม่สามารถส่งคำสั่งซื้อล่วงหน้าได้ บริษัทฯ
จะพิจารณาสั่งซื้อตามความเหมาะสมในแต่ละช่วงเวลาเพื่อที่จะสามารถบริหารต้นทุนการสั่งซื้อของบริษัทฯ
ได้อย่างถูกต้องและมีประสิทธิภาพ ซึ่งโดยส่วนใหญ่แล้วลูกค้าของบริษัทฯ
จะส่งคำสั่งซื้อล่วงหน้าให้แก่บริษัทฯ

3.3.2 นโยบายการสั่งซื้อสินค้า

เนื่องจากบริษัทฯ จำหน่ายผลิตภัณฑ์ที่มีความหลากหลาย
ทำให้นโยบายในการสั่งซื้อสินค้าแต่ละประเภทแตกต่างกันตามลักษณะของสินค้า
ลักษณะการสั่งซื้อของลูกค้า และข้อจำกัดของผู้ผลิตแต่ละราย ตลอดระยะเวลาที่ผ่านมาบริษัทฯ
ไม่เคยประสบปัญหาในด้านการสั่งซื้อสินค้าแต่อย่างใด เนื่องจากบริษัทฯ
จะทำการประมาณการปริมาณของสินค้าที่บริษัทฯ
จะทำการสั่งซื้อในแต่ละครั้งจากคำสั่งซื้อล่วงหน้าและประมาณการที่ได้รับจากลูกค้า
บวกกับปริมาณสินค้าที่บริษัทฯ จะทำการเก็บสำรองให้แก่ลูกค้า นอกจากนี้ บริษัทฯ
ยังพิจารณาปัจจัยอื่นๆ ประกอบด้วย ได้แก่ ระยะเวลาในการผลิตสินค้า
ระยะเวลาในการส่งมอบสินค้า ภาวะการเคลื่อนไหวของราคาสินค้าในตลาดโลก อัตราแลกเปลี่ยน
เป็นต้น